《出塞（二首）》
明代·戴铣

汉家开疆土，穷兵逐天骄。
后有窦车骑，前有霍嫖姚。
明时重文教，边功谁敢邀。
迩来逐小丑，已觉战士凋。

作者简介：（?—1507）明安徽婺源人，字宝之。弘治九年进士。授兵科给事中，数有建白，旋调南京户科。正德间以奏留刘健、谢迁，且劾中官高凤，逮系诏狱，廷杖除名。创甚而卒。嘉靖中追赠光禄少卿。